*Jn12,35 Jézus ezt mondta nekik: „Még egy kis ideig közöttetek van a világosság. Addig járjatok a világosságban, amíg nálatok van, hogy a sötétség hatalmába ne kerítsen titeket; mert aki a sötétségben jár, nem tudja, hová megy.*

A Biblia versben több tény is megtalálható. Az egyik az időre vonatkozik. Bár a „kis” idő önmagában elég tág fogalom, azért jelzés értékű olyan szempontból, hogy véges és ez a vég nincs túl messze.

A másik tény, hogy sötétségben nem tudod, hova jutsz. Lehet jó a terv, a hozzáállás, sőt a cél is, de ha a sötétség miatt az útiránytól eltérés mutatkozik, nem lesz meg a kívánt eredmény.

Jézus a világ világossága *(Jn 8,12)*. Az Ő jelenlétében nincs sötétség. Nem csak bevilágítja az utat, hanem Ő Maga az út *(Jn 14,6)*. Benne és Vele lehet úgy járni, hogy a megfelelő célt elérjük. Ott lehetünk Vele a Mindenható Isten jelenlétében. Ehhez hinni kell Benne! *Vadon Gyula*